கொஞ்சம் இன்பம் ! கொஞ்சம் துன்பம்

கொஞ்சம் இன்பம் ! கொஞ்சம் துன்பம் சத்தி சக்திதாசன் அகிலத்தின் படைப்பில்! அவனொரு வினோதம்! அலைந்தாடும் அவன்! கலைந்தோடும் நெஞ்சம்! கொஞ்சம் இன்பம் ! கொஞ்சம் துன்பம் ! நிகழ்வுகளின் நிழலில்! நின்றாடும் வாழ்க்கை! நித்தியத்து வாழ்வினிலே! நச்சரிக்கும் நிஜங்கள்! கொஞ்சம் இன்பம் ! கொஞ்சம் துன்பம் ! நடந்தவைகளின் எச்சங்கள்! கடந்தவைகளின் மிச்சங்கள்! நடப்பவைகளின் இனிமைகள்! கடப்பவைகளின் மென்மைகள்! கொஞ்சம் இன்பம் ! கொஞ்சம் துன்பம் ! சிந்தனைகளில் சிதறுபவை! சிதறியவைகளில் தித்திப்பவை! சிக்கலின் முடிச்சுக்கள்! சிக்காத முடிவுரைகள்! கொஞ்சம் இன்பம் ! கொஞ்சம் துன்பம் ! அவன் இருப்பும் வாழ்க்கையே! அதன் நிகழ்வும் நடப்புக்களே! அறிந்தோர்கள் அடைந்தோர்கள்! அறியாதர் இழந்தோர்கள்! கொஞ்சம் இன்பம் ! கொஞ்சம் துன்பம் ! -சத்தி சக்திதாசன்